rejauldu/bengali-wikipedia huggingface dataset:
ডলি গুলেরিয়া হলেন একজন পাঞ্জাবি লোক সংগীতশিল্পী, তিনি ১৯৪৯ সালের ১৩ এপ্রিল রাতে বোম্বাইয়ের বৈশাখীতে জন্মগ্রহণ করেন। তিনি অধ্যাপক জোগিন্দ্র সিংহ এবং কিংবদন্তি পাঞ্জাবি লোক সংগীতশিল্পী 'পাঞ্জাবের নাইটিংগেল' নামে খ্যাত সুরিন্দর কৌর এর কন্যা। কর্মজীবন ডলি গুলেরিয়া একজন মেডিকেল কলেজের শিক্ষার্থী হয়ে ডাক্তার হতে আগ্রহী ছিলেন। ১৯৭০ সালে তিনি সেনা বাহিনীর কর্মকর্তা কর্নেল এস. এস. গুলেরিয়ার সাথে বিবাহ বন্ধনে আবদ্ধ হন এবং তাদের সুনাইনী নামে একটি কন্যা, এবং দিলপ্রীত সিং এবং আমানপ্রীত সিংহ নামে দুটি পুত্র সন্তান আছে। মাতৃত্বের সাথে স্থিত হওয়ার পরে তিনি তার স্বামী দ্বারা উৎসাহীত হয়ে খুবই বিখ্যাত উস্তাদ, 'খান সাহেব' আবদুল রেহমান খানের 'পতিয়ালা ঘরানার' শিষ্য হওয়ার সুযোগ পেয়ে ধ্রুপদী সংগীতের প্রশিক্ষণ অব্যাহত রাখেন, তিনি তাকে হালকা ধ্রুপদী এবং লোক গায়নে একই বাস্তবায়নের জন্য নির্দিষ্ট দক্ষতা সহকারে তাকে শাস্ত্রীয় সংগীতের ক্ষেত্রে প্রশিক্ষণ দিয়েছিলেন।  শৈশবকাল থেকেই তিনি ভক্তিমূলকভাবে ঝুঁকছেন, তাঁর ওস্তাদের উপযুক্ত নির্দেশনায় তিনি তাঁর একক অভিষেক অ্যালবামটি রাগের গুরবানীতে প্রকাশ করতে বেছে নেন এবং তার মূল রাগগুলিতে "রেহ্রাস সাহেব" সন্ধ্যায় 'পাঠ' গেয়েছিলেন। এরপর পাঞ্জাবী লোক সঙ্গীত এলবাম প্রকাশিত হয়, কিছু তার মায়ের সাথে এবং শাবাদ কীর্তন, শিব কুমার বাতালভীর কবিতা, ভাই বীর সিংহ এবং অন্যান্য প্রখ্যাত লেখকদের লেখা কিছু একক গান নিয়ে এটি প্রকাশিত হয়।  তিনি বেশ কিছু পাঞ্জাবি চলচ্চিত্র যেমন রব দিয়ান রাখান, দেসন পার্দেস এবং মেইন মা পাঞ্জাব ডি-তে নেপথ্য সঙ্গীত শিল্পী হিসাবে তিনি গানে কণ্ঠ দিয়েছেন। স্বীকৃতি ১৯৯৭ সালের নভেম্বর মাসে পাকিস্তানে তাঁর শুভেচ্ছা ও সাংস্কৃতিক বিনিময় সফরের সময় তিনি এবং তাঁর কন্যা সুনাইনি তাদের সংগীত দিয়ে লাহোরের গাদ্দাফি স্টেডিয়ামে এবং ফয়সালবাদের (লায়ালপুর) চেনাব ক্লাবে পাকিস্তানের দর্শকদের মনমুগ্ধ করেছিলেন। তিনি তাঁর অসামান্য অবদানের জন্য মিনার-ই-পাকিস্তানের সোনার পালক এবং একটি সোনার পদক দ্বারা সম্মানিত হন। ব্যক্তিগত জীবন তিনি সরাসরি পরিবেশনা বেশি উপভোগ করেন এবং দর্শকদের তাৎক্ষণিক প্রতিক্রিয়া তার মনোবল ও উৎসাহ বাড়িয়ে তোলে। তিনি পাঞ্জাবি সংগীতকে তার শুদ্ধতম রূপে বাঁচিয়ে রাখতে আন্তরিক ভাবে প্রচেষ্টা চালিয়ে যেতে চান। তিনি তার নাইটিঙ্গেল সঙ্গীত একাডেমিতে গানের প্রতি নিবেদিত নিবন্ধিত শিক্ষার্থীদের সংগীত শিক্ষা প্রদান করে থাকেন।  তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় লোক গায়িকা বিষয়শ্রেণী:পাঞ্জাব, ভারতের সঙ্গীতশিল্পী বিষয়শ্রেণী:ভারতীয় লোক গায়ক বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:১৯৪৯-এ জন্ম
মিডলজব্রা ফুটবল ক্লাব ( , ; এছাড়াও মিডলজব্রা এফসি অথবা শুধুমাত্র মিডলজব্রা নামে পরিচিত) হচ্ছে মিডলজব্রা ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৭৬ সালে প্রতিষ্ঠিত হয়েছে। ১৯৯২ সালে প্রিমিয়ার লিগ প্রতিষ্ঠিত হবার সময় তারা উক্ত লিগের প্রতিষ্ঠাকালীন সদস্য ছিল। মিডলজব্রা এফসি তাদের সকল হোম ম্যাচ মিডলজব্রার রিভারসাইড স্টেডিয়ামে খেলে থাকে; যার ধারণক্ষমতা হচ্ছে ৩৪,০০০। ১৮৮৯ সালে পেশাদার ফুটবল শুরু করার পর এটি এই ক্লাব দ্বারা ব্যবহৃত তৃতীয় স্টেডিয়াম। বর্তমানে এই ক্লাবের ম্যানেজারের দায়িত্ব পালন করছেন মাইকেল ক্যারিক এবং সভাপতির দায়িত্ব পালন করছেন স্টিভ গিবসন। বর্তমানে ইংরেজ মধ্যমাঠের খেলোয়াড় জনি হাউসন এই ক্লাবের অধিনায়কের দায়িত্ব পালন করছেন।  ১৯৮৬ সালে অর্থনৈতিকে কারণে ক্লাবটি বন্ধ হয়ে যাওয়ার উপক্রম হয়েছিল। পরবর্তীতে তৎকালীন বোর্ড সদস্য ও বর্তমানের চেয়ারম্যান স্টিভ গিবসনের গঠিত কনসোর্টিয়ামের কল্যাণে ক্লাবটি বেঁচে যায়। ২০০৪ সালে মিডলজব্রা লিগ কাপের শিরোপা জয়লাভ করে, যা ক্লাবটির একমাত্র প্রধান শিরোপা। এই ক্লাবের প্রধান প্রতিপক্ষ হচ্ছে নিউক্যাসেল ইউনাইটেড এবং সান্ডারল্যান্ড। এই ক্লাবের প্রথাগত জার্সিতে লাল পোশাক ও সাথে সাদা রঙের মিশ্রণ লক্ষ্য করা যায় এবং প্রাতিষ্ঠানিক প্রতীক হচ্ছে গর্জনরত সিংহ।  ঘরোয়া ফুটবলে, মিডলজব্রা এফসি এপর্যন্ত ৫টি শিরোপা জয়লাভ করেছে; যার মধ্যে ৪টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে। অন্যদিকে ইউরোপীয় এবং আন্তর্জাতিক ফুটবলে, এই ক্লাবের সবচেয়ে বড় সাফল্য হচ্ছে ২০০৫–০৬ উয়েফা কাপের ফাইনালে পৌঁছানো; যেখানে তারা স্পেনীয় ক্লাব সেভিয়ার কাছে ০–৪ গোলের ব্যবধানে পরাজিত হয়েছে।  অর্জন লিগ দ্বিতীয় বিভাগ / প্রথম বিভাগ / ফুটবল লিগ চ্যাম্পিয়নশিপ:ইংরেজ ফুটবলের ২য় স্তর / ফুটবল লিগ চ্যাম্পিয়নশিপ।  চ্যাম্পিয়ন (৪): ১৯২৬–২৭, ১৯২৮–২৯, ১৯৭৩–৭৪, ১৯৯৪–৯৫  রানার-আপ (২) ১৯৯৭–৯৮, ২০১৫–১৬ তৃতীয় বিভাগ / দ্বিতীয় বিভাগ / ফুটবল লিগ ওয়ান:ইংরেজ ফুটবলের ৩য় স্তর। রানার-আপ (২): ১৯৬৬–৬৭, ১৯৮৬–৮৭  কাপ ফুটবল লিগ কাপ চ্যাম্পিয়ন (১): ২০০৩–০৪ রানার-আপ (২): ১৯৯৬–৯৭, ১৯৯৭–৯৮ এফএ কাপ রানার-আপ (১): ১৯৯৬–৯৭   তথ্যসূত্র   বহিঃসংযোগ  প্রাতিষ্ঠানিক ওয়েবসাইট     প্রিমিয়ার লিগে মিডলজব্রা ফুটবল ক্লাব    সংবাদের ওয়েবসাইট    স্কাই স্পোর্টসে মিডলজব্রা ফুটবল ক্লাবের সংবাদ    ভক্তদের ওয়েবসাইট     স্পোর্টইপোচে মিডলজব্রা ফুটবল ক্লাব   বিষয়শ্রেণী:ইংল্যান্ডের ফুটবল ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:১৮৭৬-এ প্রতিষ্ঠিত ফুটবল ক্লাব বিষয়শ্রেণী:ফুটবল লিগ ক্লাব
মসজিদে শাজারাহ (গাছের মসজিদ) হল মক্কায় উমরাহ বা হজ্জ করার জন্য মুসলমানদের একাধিক মিকাতের (যেখানে ইহরাম স্থাপন করা হয়) একটি। আবের আলী হচ্ছে একটি স্থানের নাম যেখানে মসজিদে শাজারাহ রয়েছে, ধূল হুলাইফা মদিনা থেকে ৭ কিলোমিটার দূরে অবস্থিত।  আরও দেখুন  সৌদি আরবের মসজিদের তালিকা হজ্জ উমরাহ   তথ্যসূত্র   মিকাতের অবস্থান  Sheikh Muhammad Nasirudin al-Albani, Manaasik-ul-Hajj wal 'Umrah fil Kitaab wa Sunnah wa Athar as-Salaf  বিষয়শ্রেণী:হজ্জ বিষয়শ্রেণী:মসজিদ স্থাপত্য * বিষয়শ্রেণী:মদিনার মসজিদ বিষয়শ্রেণী:জিয়ারত
শর্মিলা মান্দ্রে (জন্ম: ২৮শে অক্টোবর ১৯৮৯) হলেন একজন ভারতীয় চলচ্চিত্র অভিনেত্রী এবং প্রযোজক। তিনি মূলত কন্নড় চলচ্চিত্রে তাঁর কাজের পাশাপাশি বেশ কয়েকটি তামিল ও তেলুগু ভাষার চলচ্চিত্রের জন্য অধিক পরিচিতি লাভ করেছেন।   প্রারম্ভিক জীবন  শর্মিলা মান্দ্রে ১৯৮৯ সালের ২৮শে অক্টোবর তারিখে ভারতের কর্ণাটকের বেঙ্গালুরুতে জন্মগ্রহণ করেছেন। তাঁর পিতামহ, আর. এন. মান্দ্রে হিন্দি ও কন্নড় চলচ্চিত্রের প্রযোজনা, বিতরণ এবং প্রদর্শনীর একজন অভিজ্ঞ কর্মকর্তা ছিলেন, যিনি ৫০ বছরেরও বেশি সময় ধরে বেঙ্গালুরু এবং মহীশূরে প্রথম শীতাতপ নিয়ন্ত্রিত মঞ্চ পরিচালনা করেছিলেন। তাঁর খালা সুনন্দা মুরালী মনোহর ছিলেন এক প্রখ্যাত নির্মাতা, যিনি ইন্ডিয়ান সামার, জিন্স, প্রোভোকড, জড়ি, ধাম ধুম, মিন্নালে, রামজী লন্ডনওয়ালের মতো চলচ্চিত্রের প্রযোজনা করেছেন। তিনি বেঙ্গালোরের সোফিয়া উচ্চ বিদ্যালয় হতে পড়াশোনা করেছিলেন এবং মাউন্ট কার্মেল কলেজ থেকে তাঁর ডিগ্রি অর্জন করেছিলেন।   পেশা  কন্নড় ভাষায় সজনি নামক চলচ্চিত্রে অভিনয়ের মাধ্যমে তিনি চলচ্চিত্র জগতে অভিষেক করেছিলেন; তিনি এই চলচ্চিত্রে সমীর দত্তানির সাথে অভিনয় করেছেন। অতঃপর তিনি ২০০৭ সালে মুক্তিপ্রাপ্ত কৃষ্ণ নামক হিন্দি চলচ্চিত্রে অভিনয় করেছেন; যেখানে তিনি গনেশের বিপরীতে অভিনয় করেছেন। এই চলচ্চিত্রটি ব্যবসায়িকভাবে একটি সফল চলচ্চিত্র ছিল। তাঁর অভিনীত অন্যান্য চলচ্চিত্রের মধ্যে নবগ্রহ (২০০৮), ভেঙ্কট ইন সঙ্কট (২০০৯) এবং স্বয়ম্বর (২০১০) উল্লেখযোগ্য।http://timesofindia.indiatimes.com/entertainment/kannada/movies/news-interviews/Sharmiela-Mandre-to-quit-Sandalwood/articleshow/28631931.cms  ২০১২ সালে তিনি মিরাত্তল (যেটি তেলুগু চলচ্চিত্র ধী-এর পুনর্নির্মাণ ছিল) নামক তামিল চলচ্চিত্রে অভিনয় করার মাধ্যমে তামিল চলচ্চিত্র জগতে অভিষেক করেছেন। এই চলচ্চিত্রে অভিনয়ের জন্য তিনি সুনাম অর্জন করেছেন। তিনি এরপরেই আল্লারী নরেশের বিপরীতে নিজের প্রথম তেলুগু চলচ্চিত্র কেভভু কেকায় অভিনয়ের জন্য একটি চুক্তি স্বাক্ষর করেছিলেন। ২০১৩ সালে, তিনি নিজের নামটি শর্মিলা (Sharmila) থেকে পরিবর্তন করে শর্মীলা (Sharmiela) করেন। ২০১৪ সালের ডিসেম্বর মাসে, একটি ঘোষণায় উল্লেখ করা হয় যে তিনি খালিদ মোহাম্মদ-এর পরিচালনায় নির্মিত কাঁথা-এ (যেটি ১৯৮৩ সালে মুক্তিপ্রাপ্ত একই নামের চলচ্চিত্রের পুনর্নির্মাণ) নায়িকা চরিত্রে অভিনয়ের জন্য নির্বাচিত হয়েছিলেন। এই চলচ্চিত্রে তিনি দীপ্তি নাভালের চরিত্রে অভিনয় করবেন বলে জানানো হয়েছিল।Sharmila Mandre to play Dipti Naval in Katha remake অভিনয় জগত থেকে সংক্ষিপ্ত বিচ্ছেদের পর তিনি ধর্মা কীর্তিরাজের বিপরীতে মমতাজ নামক কন্নড় চলচ্চিত্রে অভিনয় করেছিলেন; যেটি ২০১৫ সালে মুক্তি পেয়েছিল।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:১৯৮৯-এ জন্ম বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯০-এ জন্ম বিষয়শ্রেণী:মাউন্ট কারমেল কলেজ, বেঙ্গালুরুর প্রাক্তন শিক্ষার্থী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  ~মহীন (আলাপ) ১২:৪৫, ৯ অক্টোবর ২০২৪ (ইউটিসি) :দেওয়ানবাগ শরীফ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () যে কয়টি তথ্যসূত্র দেওয়া হয়েছে এর সবগুলোতেই প্রবল সমালোচিত দেওয়ানবাগী পীর সম্পর্কে সংবাদ। এগুলোর মাধ্যমে কোনোভাবেই দেওয়ানবাগ শরীফের উল্ল্যেখযোগ্যতা নির্দেশ করে না। তাই অপসারণ প্রস্তাবনা রাখছি।‍‍‍‍‍ Emdad Tafsir   ১৬:০৩, ১ অক্টোবর ২০২৪ (ইউটিসি)  সমর্থন সূত্রগুলো মূলত দেওয়ানবাগী পীরের উত্থান ও মৃত্যু এগুলো নিয়ে, নিবন্ধের উল্লেখযোগ্যতার জন্য দেওয়ানবাগ শরীফ সম্পর্কে সরাসরি সূত্র প্রয়োজন যেখানে এটা নিয়ে বিস্তারিত তথ্য ও ইতিহাস থাকবে। মেহেদী আবেদীন ১৬:০৬, ১ অক্টোবর ২০২৪ (ইউটিসি)  সংবাদ মাধ্যম প্রকাশিত সংবাদ গুলো দিতে দেওয়ানবাগীর ইতিহাস সম্পর্কে তথ্যটি রয়েছে এবং দরবার শরীফ সম্পর্কে অল্প পরিমাণ তথ্য রয়েছে। সেজন্য বইয়ের সংযোগে দরবার শরীফ থেকে প্রকাশিত বই সংগ্রহ করে সেখান থেকে তথ্যাদি সংযুক্ত করা হয়েছে। এরকম দুটি বই (মোহাম্মদী ইসলামের তালিম ও মোহাম্মদী ইসলামের ওয়াজিফা) নিবন্ধের বহিঃসংযোগে যুক্ত করা হয়েছে। M Riyadul Islam (আলাপ) ১৬:২৬, ১ অক্টোবর ২০২৪ (ইউটিসি)  দেওয়ানবাগীর দরবার থেকে প্রকাশিত বইয়ের সূত্র দেওয়ানবাগ শরীফ পাতার উল্ল্যেখযোগ্যতার জন্য গ্রহণযোগ্য নয়। ‍‍ Emdad Tafsir   ১৬:৩৮, ১ অক্টোবর ২০২৪ (ইউটিসি) অতিরিক্ত তথ্যসূত্র যোগ করার কাজ করছি। M Riyadul Islam (আলাপ) ১৬:৪৭, ১ অক্টোবর ২০২৪ (ইউটিসি) ঠিক বলেছেন। দেওয়ানবাগ শরীফ পাতার উল্ল্যেখযোগ্যতার জন্য আরও গ্রহণযোগ্য তথ্যসূত্র প্রয়োজন। M Riyadul Islam (আলাপ) ১৭:১২, ১ অক্টোবর ২০২৪ (ইউটিসি)  , মেহেদী আবেদীন ভাইয়ের সাথে একমত। সূত্রগুলো পীরকে নিয়ে আলোচনা করেছে। দরবার নিয়ে তাৎপর্যপূর্ণ কোন আলোচনা পাওয়া যাচ্ছেনা। ~ Deloar Akram (আলাপ • অবদান • লগ) ০৭:০৮, ৩ অক্টোবর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
প্যারা শুমচা (বৈজ্ঞানিক নাম: ) হচ্ছে পিটিডি () পরিবারভুক্ত একটি পাখির প্রজাতি। এটি বাংলাদেশ, ইন্দোনেশিয়া, মালয়েশিয়া, মিয়ানমার, ভারত, সিঙ্গাপুর ও থাইল্যান্ডে পাওয়া যায়। BirdLife International 2004. Pitta megarhyncha . 2006 IUCN Red List of Threatened Species. Downloaded on 26 July 2007. এর প্রাকৃতিক বাসস্থান উপক্রান্তীয় বা ক্রান্তীয় ম্যানগ্রোভ বনে।   বাংলাদেশের প্যারা শুমচা  thumb|250px|left|কোয়ালা সেলেঙ্গার, মালয়েশিয়া, আগস্ট ১৯৯৪ শিকারি বিড়াল ও সরীসৃপরে নাগাল থেকে ডিম ও ছানাকে রক্ষার জন্য প্যারা শুমচা কাঁটাঘেরা হেঁতালের মাথা অথবা উঁচু ধুন্দল-শাখার শেষ প্রান্তে বাসা বাঁধে। পৃথিবীর অন্যত্র, অপেক্ষাকৃত নিরাপদ বনে প্যারা শুমচা মাঝে মাঝে মাটিতে বাসা বাঁধে, কিন্তু সুন্দরবনে কখনো নয়।  প্যারা শুমচা উজ্জ্বল লাল, নীল, সবুজ আর খয়েরি পালকবিশিষ্ট হয়। নানা রঙে রঙিন বলেই শুমচার আরেক নাম নওরং। তেলুগু ভাষায় শুমচার নাম ‘পিটা’, যার অর্থ ‘আদুরে’। এখন পিটা নামেই সে সারা বিশ্বে পরিচিত, কারণ এটাই এর ইংরেজি এবং বৈজ্ঞানিক নাম। শুমচা পরিবারে পৃথিবীতে ৩১ এবং বাংলাদেশে পাঁচ জাতের পাখি আছে। তিন জাতের শুমচা এ দেশের পরিযায়ী পাখি; বর্ষায় এখানে বাসা বেঁধে ডিম পাড়ে কিন্তু শুকনো মৌসুমে সবাই দেশত্যাগ করে দক্ষিণে উড়ে যায়। মাত্র দুই জাতের শুমচা এ দেশে স্থায়ী বসবাস করে, আমাদের পাহাড়ি-বনের নীলঘাড় শুমচা ও সুন্দরবনের প্যারা শুমচা।  বাংলাদেশ থেকে দক্ষিণ-পুবে সুমাত্রা পর্যন্ত মাত্র চার হাজার কিলোমিটার লম্বা এক চিলতে উপকূলীয় প্যারাবনেই পৃথিবীর সব প্যারা শুমচার বাস এবং সুন্দরবনই এর বৃহত্তম আবাস। পাখিটি বিশ্বে ‘প্রায়-বিপদগ্রস্ত’ আখ্যায়িত হয়েছে এবং এর সীমিত বাসভূমির কোনো ক্ষতি হলে অচিরে বিপন্ন হয়ে পড়ার আশঙ্কা রয়েছে।  সুন্দরবনের বাঘের মতোই প্যারা শুমচারা ‘টেরিটোরিয়াল’ বা এলাকাকাতর প্রাণী। নিয়মিত টহল দিয়ে, হাঁকডাক করে প্রত্যেকে নিজের বিচরণভূমি দখলে রাখে। ভাটার পানি সরে গেলে যে যার নিজের জমিতে নেমে কাঁকড়া ও পোকামাকড় শিকার করে। সুন্দরবনে এমন শত শত শুমচা-টেরিটোরি আছে, প্রতিটিতে এক জোড়া পাখির বাস। জমি নিয়ে বিবাদ হলে ছেলেরা ডাকাডাকির দীর্ঘ প্রতিযোগিতায় নামে। ডাকের ডুয়েলে মীমাংসা না হলে ডানার নীল পালক দেখিয়ে এরা যুদ্ধ ঘোষণা করে এবং ধাওয়া-পাল্টাধাওয়ার মাধ্যমে লড়াইয়ের হারজিত নির্ধারিত হয়।  সুন্দরবনে এর সংখ্যা কত তা কারও জানা নেই; তবে বৈশ্বিক প্রায়-বিপন্ন এ পাখির সবচেয়ে বড় অংশ এখানেই রয়েছে বলে অনেকেই অনুমান করে।"রূপসী প্যারা শুমচা", ইনাম আল হক| তারিখ: ০২-০৬-২০১০   তথ্যসূত্র    বহিঃসংযোগ   বিষয়শ্রেণী:গায়ক পাখি বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:মালয়েশিয়ার পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:সিঙ্গাপুরের পাখি বিষয়শ্রেণী:ইন্দোনেশিয়ার পাখি বিষয়শ্রেণী:পিট্টা বিষয়শ্রেণী:১৮৬৩-এ বর্ণিত পাখি
মাইকেল কার্ক ডগলাস (জন্ম: ২৫ সেপ্টেম্বর ১৯৪৪) হলেন একজন একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও প্রযোজক। ১৯৭৫ সালে ডগলাস ওয়ান ফ্লু ওভার দ্য কাকুস নেস্ট প্রযোজনা করেন যা শ্রেষ্ঠ চলচ্চিত্রের জন্য একাডেমি পুরস্কার জয় করে। ডগলাস অলিভার স্টোন পরিচালিত চলচ্চিত্র ওয়াল স্ট্রিটে গর্ডন গেকো চরিত্রে অভিনয় করে খ্যাতি অর্জন করেন। এর জন্য তিনি একাডেমি পুরস্কার অর্জন করেন।   তথ্যসূত্র    বহিঃসংযোগ         Michael Douglas at NYTimes.com  বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ওয়েলশ বংশোদ্ভূত মার্কিন ব্যক্তি বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র প্রযোজক বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:এএফআই আজীবন সম্মাননা পুরস্কার প্রাপক বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:সম্মানসূচক সেজার প্রাপক বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:মিনি ধারাবাহিক বা টিভি চলচ্চিত্রে সেরা অভিনেতা বিভাগে স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:গোল্ডেন গ্লোব পুরস্কার বিজয়ী প্রযোজক বিষয়শ্রেণী:মার্কিন পারমাণবিক অস্ত্র বিরোধী কর্মী বিষয়শ্রেণী:মার্কিন টেলিভিশন অভিনেতা বিষয়শ্রেণী:বেলারুশীয় ইহুদি বংশোদ্ভূত মার্কিন ব্যক্তি বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:ডগলাস পরিবার বিষয়শ্রেণী:নিউ জার্সির অভিনেতা
টোটাল ননস্টপ অ্যাকশন (টিএনএ) রেসলিং ন্যাশভিল, টেনেসিতে অবস্থিত একটি যুক্তরাষ্ট্র ভিত্তিক পেশাদারি কুস্তি প্রতিষ্ঠান। এটি প্রতিষ্ঠিত হয় ২০০০ সালে টিনএনএ-এর সাবেক সভাপতি এবং সাবেক সিইও পেশাদার কুস্তিগির জেফ জেরেট এবং তার পিতা জেরি জ্যারেটের মাধ্যমে। বর্তমানে ডব্লিউডব্লিউই এর পর এটি মার্কিন যুক্তরাষ্ট্রের দ্বিতীয় বৃহত্তম পেশাদারি কুস্তি প্রমোশন। এর মূল কোম্পানি টিএনএ এন্টারটেনমেন্ট হিসাবে পরিচিত হয়ে ওঠে।   ইতিহাস   গঠন  175px|থাম্ব|বাম|জেফ জেরেট, টিএনএ-এর একজন সহ-প্রতিষ্ঠাতা  টিনএনএ প্রতিষ্ঠার গোড়াপত্তন হয় '৯০-এর দশকের জনপ্রিয় পেশাদার কুস্তি প্রতিষ্ঠান ওয়ার্ল্ড চ্যাম্পিয়নশিপ রেসলিং (ডব্লিউডব্লিউই) ব্যবসা ছেড়ে দেওয়ার পর। বব রাইডার, জেফ জ্যারেট, এবং জেরি জ্যারেট একবার মাছ ধরতে গিয়ে পেশাদার কুস্তি ব্যবসায় তাদের ভবিষ্যত নিয়ে আলোচনা করেন।http://prowrestling.wikia.com/wiki/Total_Nonstop_Action_Wrestling তখন যুক্তরাষ্ট্রের জাতীয় টেলিভিশনে শুধুমাত্র একটি (ডব্লিউডব্লিউই) পেশাদার কুস্তি অনুষ্ঠান ছিল। রাইডার মনে করেন এই পরিস্থিতি টিভি চ্যানেলগুলো রেসলিং নিয়ে ব্যবসার পক্ষে খারাপ বিবেচনা করার দিকে এগিয়ে নেয়।তিনি একটি রেসলিং প্রতিষ্ঠানের প্রস্তাব করেন যা টেলিভিশনের উপর নির্ভরশীল না হয়ে সরাসরি পে পার ভিউ তে প্রচার হবে।   চ্যাম্পিয়নশিপ এবং অন্যান্য অর্জন    বর্তমান চ্যাম্পিয়ন   চ্যাম্পিয়নশিপবর্তমান চ্যাম্পিয়ন(সমূহ)বিজয়ের তারিখঘটনাপূর্ববর্তী চ্যাম্পিয়ন(সমূহ)টি এন এ বিশ্ব চ্যাম্পিয়নশিপল্যাশলিhttps://twitter.com/kocosports/status/553363839199096832৭ জানুয়ারী , ২০১৫ইমপ্যাক্ট রেসলিংববি রুডটি এন এ এক্স-ডিভিশন চ্যাম্পিয়নশিপলো কিজানুয়ারী , ২০১৫ইমপ্যাক্ট রেসলিংঅস্টিন এরিসটি এন এ ট্যাগ টিম চ্যাম্পিয়নশিপজেমস স্টর্ম এবং অ্যাবিস১৯শে সেপ্টেম্বর, ২০১৪ইমপ্যাক্ট রেসলিংদ্য উলভস(ডেভি রিচার্ডস ঙ্গেবং এডি এডওয়ার্ডস)টি এন এ নকআউট চ্যাম্পিয়নশিপটেরিন টেরেল১৯শে সেপ্টেম্বর, ২০১৪ইমপ্যাক্ট রেসলিংহ্যাভক   তথ্যসূত্র    বহিঃসংযোগ    ImpactWrestling.com    বিষয়শ্রেণী:২০০২-এ প্রতিষ্ঠিত কোম্পানি বিষয়শ্রেণী:২০০২-এ পেশাদার কুস্তি বিষয়শ্রেণী:২০০২-এ টেনেসিতে প্রতিষ্ঠিত বিষয়শ্রেণী:টেনেসির ন্যাশভিলে ক্রীড়া বিষয়শ্রেণী:মার্কিন পেশাদারী কুস্তি প্রবর্তনা বিষয়শ্রেণী:ন্যাশভিল, টেনেসি ভিত্তিক কোম্পানি   বিষয়শ্রেণী:মার্কিন যুক্তরাষ্ট্রের বিনোদন কোম্পানি বিষয়শ্রেণী:ফ্লোরিডাতে অরল্যান্ডোর পেশাগত কুস্তি বিষয়শ্রেণী:টেনেসিতে পেশাদার কুস্তি বিষয়শ্রেণী:জাতীয় রেসলিং অ্যালায়েন্সের সদস্য বিষয়শ্রেণী:২০০২-এ প্রতিষ্ঠিত বিনোদন কোম্পানি বিষয়শ্রেণী:কানাডার বিনোদন কোম্পানি বিষয়শ্রেণী:অরল্যান্ডো-এ (ফ্লোরিডা) পেশাদার কুস্তি
ভিডিও কনভার্টার হল একটি সফটওয়্যার অ্যাপ্লিকেশন বা অনলাইন পরিষেবা যা ভিডিও ফাইলগুলিকে এক ফর্ম্যাট থেকে অন্য ফর্ম্যাটে রূপান্তর করে। এই প্রক্রিয়াটি ভিডিও কোডেক, কন্টেইনার ফর্ম্যাট এবং ফাইলের অন্যান্য প্রযুক্তিগত দিকগুলিকে পরিবর্তন করে বিভিন্ন ডিভাইস, প্ল্যাটফর্ম এবং সফ্টওয়্যার প্রোগ্রামের সাথে সামঞ্জস্যপূর্ণ করে তোলে।   প্রধান বৈশিষ্ট্য এবং কার্যকারিতা    সমর্থিত ফর্ম্যাট: ভিডিও কনভার্টারগুলি MP4, AVI, MKV, MOV, WMV, FLV, WebM এবং আরও অনেক জনপ্রিয় বিকল্প সহ ইনপুট এবং আউটপুট ফর্ম্যাটের বিস্তৃত পরিসর পরিচালনা করতে পারে।  রূপান্তর বিকল্প: ব্যবহারকারীরা সাধারণত তাদের প্রয়োজনের উপর ভিত্তি করে পছন্দসই আউটপুট ফর্ম্যাট, রেজোলিউশন, বিটরেট, ফ্রেম হার এবং অন্যান্য প্রযুক্তিগত পরামিতি নির্বাচন করতে পারেন। কিছু কনভার্টার অডিও নিষ্কাশন, সাবটাইটেল বার্নিং এবং ভিডিও সম্পাদনা ক্ষমতা  ব্যাচ রূপান্তর: অনেক কনভার্টার একবারে একাধিক ভিডিও ফাইল প্রক্রিয়াকরণের অনুমতি দেয়, সময় এবং প্রচেষ্টা বাঁচায়।  অনলাইন বনাম অফলাইন: ভিডিও কনভার্টারগুলি ওয়েব-ভিত্তিক হতে পারে, একটি ব্রাউজারের মাধ্যমে অ্যাক্সেসযোগ্য, অথবা স্ট্যান্ডেলোন সফ্টওয়্যার অ্যাপ্লিকেশন যা কম্পিউটারে ইনস্টল করা হয়। অনলাইন কনভার্টার সুবিধা প্রদান করে তবে ফাইলের আকার এবং বৈশিষ্ট্যগুলিতে সীমাবদ্ধতা থাকতে পারে। অফলাইন সফ্টওয়্যার আরও নিয়ন্ত্রণ এবং নমনীয়তা প্রদান করে তবে ইনস্টলেশন প্রয়োজন।   প্রয়োগ    বিভিন্ন ডিভাইসে ভিডিও প্লে করা: স্মার্টফোন, ট্যাবলেট বা স্মার্ট টিভির মতো নির্দিষ্ট ডিভাইসের সাথে সামঞ্জস্যপূর্ণ ফর্ম্যাটে ভিডিও রূপান্তর করুন।  ভিডিও সম্পাদনা এবং ম্যানিপুলেশন: সম্পাদনা সফ্টওয়্যার বা অনলাইন প্ল্যাটফর্মের সাথে সামঞ্জস্যের জন্য ভিডিও ফর্ম্যাট পরিবর্তন করুন।  অনলাইনে ভিডিও শেয়ার করা: সামাজিক মাধ্যমে বা অন্যান্য অনলাইন প্ল্যাটফর্মে শেয়ার করার জন্য ভিডিওগুলিকে ছোট ফাইলের আকারে বা নির্দিষ্ট ফর্ম্যাটে রূপান্তর করুন।  আর্কাইভিং এবং ভিডিও সংরক্ষণ: দীর্ঘমেয়াদী স্টোরেজ এবং অ্যাক্সেসযোগ্যতার জন্য পুরানো ভিডিও ফর্ম্যাট   উল্লেখযোগ্য কনভার্টার    অ্যানি ভিডিও কনভার্টার                     আরও দেখুন    অডিও কনভার্টার  মাল্টিমিডিয়া  তথ্যসূত্র  বিষয়শ্রেণী:দ্বি-আংকিক সংকেত প্রক্রিয়াজাতকরণ
ইয়ে লমহে জুদাই কে (, ) এটি বলিউড এর ধীরগতিতে মুক্তিপ্রাপ্ত একটি রোমান্স চলচ্চিত্র। ছবিটি পরিচালনা করেছেন বিরেন্দ্র নাথ তিওয়ারি এবং প্রযোজনা করেছেন রিতেশ জি নেয়ার। ছবিতে প্রধান দুটি চরুত্রে অভিনয় করেছেন শাহরুখ খান ও রাভিনা ট্যান্ডন এছাড়াও আছেন মহ্নিশ বেহল, নাভনীত নিশান ও কিরণ কুমার। কাহিনী লিখেছেন অনিরুধ তিওয়ারি, এই ছবিটি প্রকৃতপক্ষে ১৯৯৪ সালে শুরু হয়, যদিও এটা ৯ এপ্রিল, ২০০৪-এ মুক্তি হয়েছিল।   শ্রেষ্ঠাংশে   শাহরুখ খান - দুশান্ট  রবিনা ট্যান্ডন - জয়া  অমিত কুমার - রাহুল  রাশামি দেসাই -  মহ্নিশ বেহল - সুজিত  কিরণ কুমার - রাজপাল  দীপক প্রসার -  অভতার গিল - কমলেশ ধিংরা  নাভনীত নিশান - নিশা  দেভেন ভজানি -   তথ্যসূত্র    বহিঃসংযোগ     বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:১৯৯০-এর দশকের প্রণয়ধর্মী সঙ্গীতধর্মী চলচ্চিত্র বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র বিষয়শ্রেণী:১৯৯০-এর দশকের সঙ্গীতধর্মী নাট্য চলচ্চিত্র
280px|thumb|যখন একটি বিকার থেকে তরল অক্সিজেনকে একটি শক্তিশালী চুম্বকের ওপর ঢালা হয় তখন তা এর প্যারাচুম্বকত্বের জন্য অস্থায়ী ভাবে চুম্বকটির চৌম্বক ক্ষেত্র দ্বয়ের মাঝে অবস্থান করে।  প্যারাচুম্বকত্ব হলো চুম্বকত্বের একটি ধরন যেখানে কিছু পদার্থ বাহ্যিক ভাবে প্রযুক্ত চৌম্বক ক্ষেত্রের দিকে দুর্বলভাবে আকর্ষীত হয় এবং প্রযুক্ত চৌম্বক ক্ষেত্রের দিকে একটি প্রণোদিত চুম্বক ক্ষেত্র উৎপন্ন করে। এমন বৈশিষ্টের বিপরীতে, ডায়াচৌম্বক পদার্থগুলি চৌম্বক ক্ষেত্র কর্তৃক বিকর্ষীত হয় এবং প্রযুক্ত চৌম্বক ক্ষেত্রের বিপরীত দিকে একটি প্রণোদিত চুম্বক ক্ষেত্র উৎপন্ন করে।Miessler, G. L. and Tarr, D. A. (2010) Inorganic Chemistry 3rd ed., Pearson/Prentice Hall publisher, . বেশীরভাগ মৌলিক পদার্থ ও যৌগ প্যারাচুম্বকীয়;paramagnetism .  Encyclopædia Britannica এদের ১ এর থেকে সামান্য বেশি (অর্থাৎ একটি ক্ষুদ্র ধনাত্মক চৌম্বকীয় সংবেদনশীলতা) আপেক্ষিক চৌম্বকীয় ব্যাপ্তিযোগ্যতা রয়েছে এবং তাই এরা চৌম্বক ক্ষেত্র দ্বারা আকর্ষীত হয়। প্রযুক্ত চৌম্বক ক্ষেত্র প্রবর্তিত চৌম্বক মুহূর্ত, ক্ষেত্র প্রাবল্যে রৈখিক এবং অধিকতর দুর্বল। সাধারণত এমন ক্রিয়া শনাক্ত করতে একটি সংবেদনশীল বিশ্লেষণাত্মক সমতার প্রয়োজন হয়। আধুনিক কালে প্যারাচুম্বক সংক্রান্ত হিসাব-নিকাশ করতে প্রায়শই স্কুইড (ম্যাগনেটোমিটার) ম্যাগনেটোমিটার ব্যবহৃত হয়।  কোনো পদার্থে বিজোড় ইলেক্ট্রনের উপস্থিতিই প্যারাচুম্বকত্বের কারণ। এদের স্পিনের কারণে, বিজোড় ইলেক্ট্রনগুলির একটি চৌম্বক দ্বিমেরু মুহূর্ত থাকে এবং একটি ক্ষুদ্র চুম্বকের মত ব্যবহার করে। একটি চৌম্বক ক্ষেত্র, ইলেক্ট্রনগুলির স্পিনকে এর সমান্তরালে সাজায় যা একটি নিট আকর্ষণের জন্ম দেয়। রসায়নে কোনো ডায়াচৌম্বক কণা (পরমাণু, আয়ন বা অনু) শনাক্তকরণে একটি সাধারণ চলতি পদ্ধতি ব্যবহার করা হয়ঃ যদি কণাটির সকল ইলেক্টন জোড় থাকে তবে তা ডায়াচৌম্বকীয় এবং অন্যথায় তা প্যারাচৌম্বকীয়। ফেরোচৌম্বক পদার্থের মত, এরা বাহ্যিক চৌম্বক ক্ষেত্রের অনুপস্থিতিতে চুম্বকত্ব ধরে রাখেনা কেননা তাপমাত্রিক গতি স্পিনের এই ঝোঁককে এলোমেলো করে দেয়। (কিছু প্যারাচৌম্বক পদার্থ পরম শূন্যতেও স্পিনের এই বিশৃঙ্খলা ধরে রাখে, যার মানে, এরা শুধু ভূমি দশায়ই প্যারাচৌম্বকীয়; অর্থাৎ তাপমাত্রিকা গতির অনুপস্থিতিতে) তাই, চৌম্বক ক্ষেত্র সরিয়ে নিলে এর সমস্ত চৌম্বকত্বই হারিয়ে যায়। এমনকি, চৌম্বক ক্ষেত্রের উপস্থিতেও সেখানে অল্প কিছু চুম্বকত্বের সৃষ্টি হয়, কেননা এই ক্ষেত্রের সাহায্যে স্পিনের একটি ক্ষুদ্রাংশই পাওয়া যায়। এই ক্ষুদ্রাংশটি ক্ষেত্র প্রাবল্যের সাথে আনুপাতিক এবং এটি রৈখিক বশ্যতার বর্ণনা দেয়। অন্যদিকে, ফেরোচৌম্বক পদার্থের আকর্ষণ অ-রৈখিক এবং অধিক শক্তিশালী হওয়ায় এদের খুব সহজেই শনাক্ত করা যায়।  প্যারাচৌম্বকের উদাহরণ সোডিয়াম এন্টিমনি প্লাটিনাম ক্রোমিয়াম ম্যাঙ্গানিজ  অ্যালুমিনিয়াম অক্সিজেন টাইটেনিয়াম আয়রনঅক্সাইড  বাতাস টিন ইত্যাদি।  তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:ভৌত ঘটনা বিষয়শ্রেণী:চুম্বকত্ব
মিশিগানের নিম্নস্থ উপদ্বীপ হল মার্কিন যুক্তরাষ্ট্রের মিশিগান অঙ্গরাজ্যের প্রধান দুটি উপদ্বীপের দক্ষিণের উপদ্বীপ, অপরটি হল উর্ধ্বস্থ উপদ্বীপ। এর দক্ষিণ সীমান্ত ব্যতীত সকল দিকেই পানিবেষ্টিত, দক্ষিণে ইন্ডিয়ানা ও ওহাইও অঙ্গরাজ্য অবস্থিত।  নিম্নস্থ উপদ্বীপ মিশিগানের রাজনীতিতে প্রভাব বিস্তার করে থাকে, এবং উর্ধ্বস্থ উপদ্বীপ ছাড়াই এই উপদ্বীপের মানচিত্র "মিশিগান"কে উপস্থাপন করে থাকে। উর্ধ্বস্থ উপদ্বীপ বা ইউ.পি.র বাসিন্দাদের "ইউপার্স" নামে ডাকা হয়, যারা নিম্নস্থ উপদ্বীপের বাসিন্দাদের "সমভূমির বাসিন্দা" (এই অঞ্চলের কম বন্ধুর এলাকার জন্য) বা "ট্রল" (ম্যাকিন্যাক ব্রিজের দক্ষিণে বসবাসের জন্য, তারা ব্রিজের নিচে বাসা করে) বলে ডাকে।  ভূগোল নিম্নস্থ উপদ্বীপের দক্ষিণ সীমান্তে ইন্ডিয়ানা ও ওহাইও অঙ্গরাজ্য অবস্থিত। এর পশ্চিমে মিশিগান হ্রদ এবং উত্তরে হুরন হ্রদ, যা ম্যাকিন্যাক প্রণালীর সাথে যুক্ত হয়েছে। দক্ষিণ-পূর্বে সেন্ট ক্লেয়ার নদী, সেন্ট ক্লেয়ার হ্রদ, ডেট্রয়েট নদী এবং এরি হ্রদ, যা এই অঞ্চলকে কানাডার অন্টারিও প্রদেশ থেকে পৃথক করেছে।  উদ্ভিদ ও প্রাণিকূল আমেরিকান বার্ড কনজারভ্যান্সি ও ন্যাশনাল অডুবন সোসাইটি কয়েকটি স্থানকে আন্তর্জাতিকভাবে গুরুত্বপূর্ণ পাখির অভয়ারন্য হিসেবে ঘোষণা দিয়েছে।  তথ্যসূত্র  বহিঃসংযোগ   Clarke Historical Library, Central Michigan University, Bibliography on Michigan (arranged by counties and regions)  Michigan Geology -- Clarke Historical Library, Central Michigan University  Michigan Department of Natural Resources website, harbors, hunting, resources and more  বিষয়শ্রেণী:মিশিগানের উপদ্বীপ বিষয়শ্রেণী:মিশিগানের অঞ্চলসমূহ